CELEX: 62018TN0304
Language: da
Date: 2018-05-08 00:00:00
Title: Sag T-304/18: Sag anlagt den 8. maj 2018 — MLPS mod Kommissionen

201807060601994532018/C 259/573042018TC25920180723DA01DAINFO_JUDICIAL20180508424321Sag T-304/18: Sag anlagt den 8. maj 2018 — MLPS mod Kommissionen
 ---documentbreak--- C2592018DA4210120180508DA0057421432Sag anlagt den 8. maj 2018 — MLPS mod Kommissionen
   (Sag T-304/18)2018/C 259/57Processprog: fransk
      Parter
   
   
      Sagsøger: Mouvement pour la liberté de la protection sociale (MLPS) (Paris, Frankrig) (ved advokat M. Gibaud)
   
      Sagsøgt: Europa-Kommissionen
   
      Sagsøgerens påstande
   
   
            —
         
         
            Det fastslås, at Kommissionen har udvist passivitet, idet den ulovligt afstod fra at fortsætte behandlingen af klagen fra sammenslutningen Mouvement pour la liberté de la protection sociale (MLPS) af 21. december 2017.
         
      
            —
         
         
            Annullation af Europa-Kommissionens afgørelse af 7. marts 2018 om afslag på at fortsætte behandlingen af klagen fra sammenslutningen Mouvement pour la liberté de la protection sociale (MLPS) af 21. december 2017.
         
      
            —
         
         
            Europa-Kommissionen tilpligtes at betale sagsomkostningerne.
         
      
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
            1.
         
         
            Første anbringende om bl.a. en fejlagtig bedømmelse foretaget i den anfægtede afgørelse, hvorefter de franske sociale sikringsordninger ville kunne kvalificeres som »lovbestemte socialsikringsordning«, selv om de på ingen måde er ordninger for hele befolkningen, og ikke engang for alle erhvervsaktive, men ordninger, som opdeler arbejdstagere efter deres erhvervsmæssige status, hvorpå direktiv 92/49/EØF og direktiv 92/96/EØF således burde finde anvendelse.
         
      
            2.
         
         
            Andet anbringende om tilsidesættelse af princippet om ensartede retsregler, for så vidt som Frankrig befinder sig i en situation, der fuldt ud kan sammenlignes med Slovakiets situation, med hensyn til hvilken Retten fastslog, at »den aktivitet, der består i at levere obligatorisk sygeforsikring i Slovakiet, har, henset til det lukrative formål, der forfølges af sygeforsikringsselskaberne, og til eksistensen af en intens konkurrence på kvalitet og udbud af tjenester, en økonomisk karakter« (dom af 5. februar 2018, Dôvera zdravotná poist’ovňa mod Kommissionen, T-216/15, ikke trykt i Sml., EU:T:2018:64, præmis 68). Ifølge sagsøgeren vil der herefter ikke kunne fastslås noget andet med hensyn til Frankrig.